Szociális- és Lakásbizottság elnökének

dr. Czeglédy Csaba elnök úrnak

Tisztelt Elnök Úr! Tisztelt Bizottság!

**A MMSZ Egyesület Szombathely Csoportja 29 tagot és 25-30 fő változó létszámú önkéntest /nem tagot/ tart nyilván**. Az életkor szerinti megoszlás széles : 20-tól a 80+ig terjed. Mindenki megtalálja /megtalálta / a lehetőséget, tudása, elfoglaltsága, családi kötelezettsége melletti feladatot az elmúlt évben is. A **csoport tagjainak az 50 %-a az aktív korosztályból való / 20- 55 év közötti.**

**A heti 5 napos ügyeleti szolgálatunkat** ugyanakkor a nem aktív / nyugd. korosztály viszi évek óta. Ezek a hétköznapi délelőtti órák nagyon népszerűek a rászorulóink körében. Itt nemcsak velünk önkéntesekkel beszélhetik meg a gondjaikat, de találkoznak a hasonló élethelyzetben lévő sorstársaikkal is. Ez **egyfajta családsegítés** is. Nagy a kereslet a jó állapotú ruhák, cipők iránt ( különösen a kisgyermekes családok esetében/ de a pelenka, tisztálkodó szerek, bútorok, háztartási eszközök iránt is nagy az érdeklődés. Ha szükséges jogi segítségnyújtást is kaphatnak. **Alkalmanként a családsegítőkkel, önkormányzattal, munkaügyi szervekkel, védőnőkkel egyeztetünk- a felmerült probléma megoldása érdekében.**

**A ház körüli tevékenységben** is igyekszünk segíteni. De ez sem meríti ki az. un. „házi, segítségnyújtás” jogszabályi kereteit. / Bevásárlás, gyógyszerkiváltás, vagy „csak „egyszerűen meghallgatás formájában. Erre változatlanul nagy a lelki igény!/ 2025.ben 86 esetben/

A hozzátartozóknak segítünk az **ápolást könnyítő eszközökhöz** való hozzájutásban. / pl. elektromos ágy/ Az elmúlt évben 7 alkalommal sikerült.

**Bentlakásos/szociális/ intézményekben, kórházakban** az elmúlt évben is látogattunk egyedülálló, idős, beteg embereket. / 104 eset/ Évek óta rendszeresen visszajárunk az adventi időben a sajtoskáli, csákánydoroszlói, ivánci otthonokba.

**2024.ben is két alkalommal szerveztünk gyűjtési kampányt**. **Augusztusban** volt **a tanszergyűjtés**, ami az Interspar áruházban zajlott. De kaptunk iskoláktól, magánszemélyektől un. **„Mosolytáskát**” megpakolva tanszerekkel, tolltartókat, torna-uzsonnatáskát. Ezzel hathatós segítséget tudtunk adni a rászoruló családoknak. /250 családnak/

**Karácsony előtt zajlott az „Adni öröm**” gyűjtés a Spar áruházlánc keretén belül: egy héten át. Sok önkéntesünk dolgozott a gyűjtésben, adminisztrációban, pakolás- beszállításban, csomagolásban. Ebben a „projektben” minden korosztály képviseltette magát, sőt, volt, ahol a kis unokák is besegítettek. Rajtuk kívül az MCC Szombathely Szervezetének diákjai és tanárai, szülői is részt vettek. Udvarias, készséges, empatikus fiatalokat ismertünk meg bennük, akik un. jól szituált családba születettek révén itt szembesültek kedvezőtlen szociális helyzetben élő kortársaik napi nehézségeivel. Az együttműködés mindkét fél előnyére vált.

A karácsonyi adományozóink- magánszemélyeken kívül az alábbiak voltak:

**Városi Önkormányzat 80** db tartós élelmiszert tartalmazó egységcsomagot adott, továbbá:

**Smile Nyelvviskola, Falco szurkolói csapata, Nemzeti Agrárkamara / liszt/ Iniciale Autószalon, Kormányhivatal Foglalkoztatási Főosztály,, APTÍV Hungary Bt, Zsidó hitközség, Vasi Múzeumbarát Egylet, Bercsényi Átalános Iskola/ évek óta/ Jáki Általános Iskola, Sopronhorpácsi Általános Iskola, Pfeiffer Tibor vállalkozó, Vasi Állatvédők.**  Sok „Mosolymanós” cipősdobozzal , játékkal örvendeztették meg a Cégek a kisgyermekes családokat.

**468 családnak, egyedülálló, idős embernek tudtuk széppé varázsolni a karácsonyát. Akik nem tudtak eljönni dec. 17. 18.i adományosztásunkra** mozgáskorlátozottságuk, stb. miatt házhoz vittük az ünnep előtt a csomagokat. / a kiosztás előtt egyeztettünk a családsegítőkkel, karitásszal, Szent M. köpenye és Hospice alapítvánnyal.

**Még karácsony előtt az** előző évekhez hasonlóan meglátogattuk a **BV Intézetben a velünk** kapcsolatban lévő **fogvatartottakat.** A püspök atya vezetésével / gitáros, énekes, mély gondolatokat sem nélkülöző / ünnepség keretén belül szerény ajándékcsomagot is juttattunk részükre.

**Kapcsolataink:** Pálos Károly Szociális Szolgáltató Központ és Gyermekjóléti Szolgálat, Áldozatsegítő Szolgálat, Szhelyi BV Intézet- szerződéses jogviszonyunkban állunk, de kiterjed a Városi Önkormányzatra, a polgármesteri hivatalra, a kormányhivatalra, az igazságügyi, rendfenntartó szervekre, az egészségügyi, oktatási, kulturális intézményekre, karitatív szervekre, egyházakra, sőt cégekre is a kapcsolatrendszerünk. Külön említem a **Margaréta u. i óvodával való** igazi jószomszédi viszonyunkat. Határon túli kapcsolataink is élnek. Különösen vonatkozik ez Kárpátaljára.

A hozzánk **menekült ukránokat is tudtuk támogatni**: természetbeni adományokkal. A **gyerekek tavasszal és nyáron a máltai házban** táboroztak. Történetüket meghallgatva, megismertük a háború igazi arcát… Nagyon hálásak voltak a befogadásért.

**Hetente egy alkalommal a máltai házban tartott ügyeletet** az ellátotti jogi képviselő. A Jelnyelvi tolmács szolgálat a Győri Régió döntése következtében a ferences rendházba költözött. Így az **emeleti megüresedett részt visszaadtuk** az Önkormányzatnak. Ugyancsak a **11-es Huszár úti raktár épületet is**, mert okafogyottá vált annak ingyenes bérlése.

Örömteli esemény volt: hogy **Molnár** **Gábor az ifjúsági csoport vezetője**-2002 óta aktív tagja a szolgálatunknak a **„Szociális Ellátás Segítéséért” díjat** kapta Szombathely Városától.

Ezúttal **is *megköszönöm Szombathely MJV Önkormányzatának*** az eddigi **hathatós támogatását,** ami nemcsak ingatlanokban, pénzben, hanem **elismerő jószóban is** gyakran megnyilvánult. Ez utóbbi azért is fontos, mert a közéletben híján vagyunk egymás szóbeli megbecsülésének.

Szombathely, 2025. 02. 10.

„ Ha nem tudsz segíteni az egész világ nyomorúságán, tisztelettel:

segíts legalább egyetlen emberén.” /Teréz anya/ dr. Asbóth Máris csoportvezető